එහිදී රැස්ව සිටි ජනතාව ඉදිරිපත් කළ ගැටළුවලට අවධානය යොමු කළ ජනාධිපතිවරයා ඉල්ලා සිටියේ ඓතිහාසික කැලණියට හිමි ප්‍රෞඩත්වය සුරැකෙන සංවර්ධන ක්‍රියාදාමයකට ශක්තිමත් පාර්ලිමේන්තු බලයක් ලබාදෙන ලෙසටයි.මේ අතර ජා-ඇළ නගර මධ්‍යයේ සංවිධාන කළ ජන හමුවට සහභාගී වූ ජනාධිපති ගෝඨාභය රාජපක්ෂ රැස්ව සිටි ජනතාවගෙන් ප්‍රදේශයේ අඩු පාඩු විමසා බලා තිබෙනවා.ගම්පහ දිස්ත්‍රික්කයේ සියලු ඇල මාර්ග ප්‍රතිසංස්කරණය කර ගංවතුර පාලනයටත්, ජා-ඇළ නගර සංවර්ධනයටත් පියවර ගන්නා බවයි ඔහු කියාසිටියේ.